Мамлекеттик резервдер

Мамлекеттик резервдер – пландуу түрдө толукталып, жаңыртылып туруучу өлкөнүн материалдык баалуулуктарынын (сырьё, стратегиялык материал, азык-түлүк ж. б.) запасы. Ал табигый кырсык учурунда экономиканы үзгүлтүккө учуратпоо үчүн түзүлөт. Мамлекеттик резервдер жайгашкан жер мамлекеттик сыр болуп, маалымат берилбейт. Мамлекеттик резервдер көпчүлүк өлкөлөрдө уюштурулган. Негизги иш-чаралары: калктын керектөөлөрүн камсыздоо; ишкана, уюм-мекемелерге, региондорго (сырьё жана отун-энергетика ресурстарынын негизги түрү, азык-түлүк менен камсыз болуусу) жардам көрсөтөт; ички рынокто сунуш менен талаптын диспропорциясы пайда болгон учурда аны жөнгө салуу жана гуманитардык жардам берүү ж. б. 
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7